גרשון זק

גרשון זק (1909 – 10 ביולי 1989) היה מחנך ישראלי, מקים כפר הנוער הכפר הירוק ומנהלו הראשון, מייסד בית הספר לתיאטרון "בית צבי" וראש "השירות הימי" (לימים חיל הים) במלחמת העצמאות. חתן פרס ישראל למפעל חיים בחינוך לשנת תשמ"ו.

==ביוגרפיה== 
זק נולד בשנת 1909 לרב חיים ז"ק ולעדה לבית קופשטיין באימפריה הרוסית (כיום באוקראינה) למשפחה בת ארבעה ילדים. בשנת 1924 עלה לארץ ישראל עם משפחתו.
הוא החל לימודיו בבית המדרש למורים ע"ש דוד ילין בירושלים ובמקביל טיפל בהתנדבות בנוער במצוקה. לאחר סיום הכשרתו עבד כמורה ונמנה בשנת 1931 על מייסדי בית החינוך לילדי עובדים שבצפון תל אביב. הוא שימש גם כמנהל המוסד.

בשנת 1943 נמנה עם מייסדי בית הספר התיכון בתל אביב (כיום "עירוני ד'").
בנוסף נבחר זק לוועד הלאומי, היה חבר בלשכת מפא"י והיה ממקימי בית המדרש ע"ש ברל כצנלסון.

בדצמבר 1947 התעורר הצורך בהקמת כוח ימי עברי. דוד בן-גוריון הטיל את המשימה על חבר ארגון ההגנה זק, ויחד עם בכירים נוספים ממטה הארגון החל זק לגבש את המטה הימי. 

ב-17 במרץ 1948 הוקם שירות הים. 

במלחמת העצמאות היה מנהל וראש שירות הים, שהפך בהמשך לחיל הים הישראלי. בעת הקמת החיל פוצל התפקיד: סגן-אלוף פול שולמן החליפו כמפקד חיל הים ועסק אך ורק בפעילות מבצעית וזק נשאר ראש שירות הים שעסק בכל השאר.

באפריל 1949 פרש מהשירות וחזר לעסוק בהוראה וחינוך. מחליפו בשירות הים במשרד הביטחון למשך חודש ימים היה שמעון פרס.

בשנת 1950 ייסד זק את הכפר הירוק. ההשראה לשם הגיעה מתרגום שמו המקורי של בן-גוריון - "גרין" (יידיש: 'ירוק'). חזונו של זק בהקמת כפר הנוער היה מימוש ציונות חלוצית אשר תוביל לשילובם של צעירים עולים בחברה הישראלית.

בשנים 1960-1962 שימש כיו"ר המועצה הישראלית לתרבות ואמנות שליד משרד החינוך.

ב-1970 היה ממייסדי יד לוי אשכול.

במהלך השנים פרסם עשרות מאמרים בנושאי חינוך, בעיקר בעיתון "דבר" ובכתב העת של הסתדרות המורים בישראל "הד החינוך".
באותה תקופה ייסד את בית הספר לתיאטרון "בית צבי" ברמת גן יחד עם חיים גמזו והשניים מונו גם כמנהלי בית הספר יחד עם השחקן אהרן מסקין.

בשנת תשמ"ו הוענק לו פרס ישראל למפעל חיים בחינוך .

ליד הרפת של הכפר הירוק נוסד מוזיאון הכפר הירוק, שנקרא על שמו.
<gallery>
File:GershonZak29111947.jpg|פקודת יום של ראש שרותי הים גרשון זק הנוגעת להחלטת האומות המאוחדות 29 בנובמבר 1947.
File:BGGershonZak1948.jpg|ראש השירות הימי גרשון זק מארח את דוד בן גוריון בחיל הים, 1948.
</gallery>

==ספרים ומאמרים==
* [https://maarchotyamhome.files.wordpress.com/2020/08/d797d795d791d7a8d7aa-d797d799d79c-d794d799d79d-1948-d79ed7a1d7a4d7a8-1.pdf דבר ראש שרות חיל הים אל אנשי הצי], 'חיל הים ' חוברת א', יולי 1948, עמ'	3.
*[https://maarchotyamhome.files.wordpress.com/2020/08/d797d799d79c-d794d799d79d-d797d795d791d7a8d7aa-d794.pdf פקודת יום ראש שירותי חיל הים] 'חיל הים', חוברת ה' נובמבר 1948, עמ'	3.
* והיה מחנה חיל הים טהור, 'חיל הים' חוברת ו' דצמבר 1948, עמ'	3.
* פקודת יום 29 נובמבר 1947, 'חיל הים' חוברת ו' דצמבר 1948, עמ' 14.
* שירת ים חדשה, 'חיל הים', ינואר 1949, עמ' 21.
* לאורה של תנועה, תל אביב: עם עובד – תרבות וחינוך ('ספרית מן המוקד'), תשמ"א.
* גרשון זק	[https://2020-uploaded.fresh.co.il/2020/11/06/51509542.pdf#page=6	לך עשה לך חיל הים],	ימים עלי ימים - מערכות חיל הים, מפקדת חיל הים, ספטמבר 1974, עמ'	6

==לקריאה נוספת==
* 'חתן פרס ישראל גרשון זק', הד החינוך, יוני 1986, 6–9.

==קישורים חיצוניים==

* 
* גרשון זק,	[https://maarchotyamhome.files.wordpress.com/2020/08/d797d799d79c-d794d799d79d-d795-d79bd7a1d79cd795-d7aad7a9d798.pdf	והיה מחנה חיל הים טהור],	חיל הים ו' כסלו תש"ט,	עמ' 3.
* גרשון זק,	[https://maarchotyamhome.files.wordpress.com/2020/08/d797d799d79c-d794d799d79d-d795-d79bd7a1d79cd795-d7aad7a9d798.pdf פקודת יום 29 נובמבר 1947],	חיל הים ו' כסלו תש"ט,	עמ' 14.
* גרשון זק,	[https://maarchotyamhome.files.wordpress.com/2020/08/d797d799d79c-d794d799d79d-d796-d798d791d7aa-d7aad7a9d798.pdf שירת ים חדשה], חיל הים ז' טבת תש"ט	עמ' 21, דברים שנאמרו בפתיחת תערוכת הים.
* גרשון זק,	[https://2020-uploaded.fresh.co.il/2020/08/04/sea-systems-37-38.pdf	בראשית],	'מערכות ים' ל"ז-ל"ח, קובץ העשור לחיל הים, יולי 1958,	עמ' 	8.
* שרון הרפז,	[https://beingalim.files.wordpress.com/2021/01/1986-12-beingalim-169.pdf	עשו חיל - המפקדים הראשונים],	"בין גלים" 169 דצמבר 1986, עמ'	39.

==הערות שוליים==

קטגוריה:אנשי חינוך שוחרי השפה העברית ביישוב
קטגוריה:בוגרי המכללה האקדמית לחינוך ע"ש דוד ילין
קטגוריה:תיאטרון בישראל
קטגוריה:זוכי פרס ישראל לחינוך
קטגוריה:חברי אספות הנבחרים
קטגוריה:חברי הוועד הלאומי
קטגוריה:מפקדי חיל הים הישראלי
קטגוריה:ישראלים שנולדו ב-1909
קטגוריה:ישראלים שנפטרו ב-1989